《持诵维摩诘品作妙伽它赞四首 其三》
明代·皇甫濂

驰电非久炬，瞥火现青华。五通成达仙，道品登三车。

庵罗列宝树，恒河泛金沙。怖碍允都捐，是证生者涯。

作者简介：（1508—1564）明苏州长洲人，字子约，号理山。皇甫录第四子。嘉靖二十三年进士。初授工部都水主事，母丧除，起故官，谪河南布政司理问，终兴化同知。好学工诗。有《逸民传》、《水部集》。